Il-Festa ta' Marija Bambina - Il-Mellieħa - 2019 a mill-qedem il-bniedem ħass il-bżonn li jitlaq minn dak il-post familjari għalih u jitbiegħed minnu għal ftit jew inkella għal tul ta' żmien. Ivvjaġġa biex jaqla' l-għajxien u jtejjeb ħajtu, biex jesplora postijiet ġodda, jew għas-sens ta' avventura. Il- pellegrin għandu għan speċifiku, vjaġġ ta' fidi u tama. Insibu l-pellegrini bikrin tas-snin 333 WK fil- vjaġġi tagħhom lejn l-Art Imqaddsa, pellegrinaġġi li għadhom iseħħu sal-ġurnata tal-lum, pellegrini Musulmani li tal-inqas darba f'ħajjithom jagħmlu vjaġġ lejn il-belt ta' Mekka fl-Arabja Sawdija, il- mixja ta' Santiago de Compostela fi Spanja u l-pellegrinaġġi Marjani bħal dawk għal Lourdes jew Fatima fost oħrajn. Il-kelma pellegrin ġejja mill-kelma Latina peregrinus li tfisser barrani/ja. Il-pellegrin huwa l-barrani li jagħmel il-vjaġġ tiegħu, solitarju jew fil-kumpanija ta' oħrajn waqt li jikkontempla l-iskop individwali jew komunitarju tal-vjaġġ. Il-Mellieħa wkoll rat u għadha tara diversi pellegrini, li minn żmien għal żmien jieħdu deċiżjoni li jagħmlu vjaġġ ta' qima lejn ix-xbieha ta' Marija fis-Santwarju Nazzjonali tagħha tal-Mellieħa. Fost dawn insibu lill- Inkwiżitur Monsinjur Fabio Chigi, li fl-1636 ivvjaġġa mill-Imdina sas-Santwarju' u l-Patrijiet Agostinjani li fl-1639 ivvjaġġaw għal jum sħiħ sakemm waslu fis-Santwarju tal-Madonna tal-Mellieħa.2 Pellegrinaġġ kbir minn Malta kollha seħħ minħabba biża' ta' ħbit mit-Torok fl-1645 waqt li pellegrinaġġ ieħor kbir sar fl-1677 biex tinżamm wegħda wara l- qerda li ġabet magħha l-pesta tal-1675/6. Żewġ pellegrinaġġi kbar li seħħew fis-seklu 20 kienu dawk tal-1950 fejn ġie mfakkar il-50 sena Anniversarju tal-Inkurunazzjoni tal-Madonna u fl-1988 f'għeluq is-Sena Marjana. Pellegrinaġġ Kbir Pellegrinaġġ kbir li seħħ fl-1718, jiġifieri 301 sena ilu ħalla tifkira li għadna nistgħu narawha sal- ġurnata tal-lum. Il-pellegrini, flimkien mal-kleru Djoċesan u l-Fratellanzi, inġabru u rħewlha f'mixja ta' talb minn ħdejn il-Knisja tal-Ħuġġieġa f'San Pawl il-Baħar lejn is-Santwarju tal-Madonna tal- Mellieħa. L-għan kien wieħed preċiż, biex tinqala' grazzja minħabba nuqqas ta' xita. L-Ark li jagħti għall-bitħa tas-Santwarju. It-talb intlaqa' u proprju waqt li l-pellegrini kienu fis-Santwarju, instema' t-taqtir tax-xita tant mixtieqa u forsi b'fidi kbira mistennija wkoll. Il-grazzja u l-apprezzament kienu tant kbar li biex jitfakkar dan l-avveniment, sena wara, fl-1719, inbena Ark Trijonfali fid-daħla lejn il-bitħa tas-Santwarju. Monument ta' fidi u ta' tama għan-nies ta' wara li jġib iskrizzjoni minquxa fl-irħam meħuda minn Salm 22: 'Fik ittamaw missirijietna, fik ittamaw, u inti ħlisthom' (S:22:5). Il-Festa ta' Marija Bambina — Il-Mellieħa - 2019 L-iskrizzjoni, li wisq probabbli saret xi snin wara, bejn l-1791 u l-1797, turi żewġ versi, tan-naħa tax-xellug miktuba bil-lingwa Latina waqt li dik tal- lemin hi miktuba bil-Malti. Il-Knisja dak iż-żmien ftit li xejn kienet tagħmel użu mil-lingwa Maltija ħlief biex tiżgura li l-messaġġ miktub jinftiehem u jkun aċċessibbli għal kulħadd.5 Id-data tal-1719 ukoll tinsab minquxa fuq iċ-ċova tan-nofs eżatt fuq il- loġġ tal-ħnejja. L-Iskrizzjoni u d-data li jinsabu minquxin fuq l-Ark. L-ittri tal-iskrizzjoni huma mimlijin biċ-ċomb li maż-żmien kienu bjadu u nżebgħu bl-iswed. Fis- sena 2000, fuq inizjattiva tal-Kappillan Dun Karm Tanti, sar restawr fuq l-Ark fejn fost ix-xogħlijiet li saru mill-iskultur Għawdxi, is-Sur Emanuel Cini, tneħħiet iż-żebgħa u l-ittri treġġgħu għall-istat oriġinali tagħhom. ' L-Istilla tan-Nofs L-istilla b'sitt ponot li tinsab f'nofs l-irħama bejn iż-żewġ skrizzjonijiet tista' tiġi interpretata b'ħafna modi. Fir-Reliġjon Kattolika, is-simbolu tal-istilla nsibuh mifrux u jittratta diversi temi kemm fit- Testment Antik kif ukoll dak Ġdid. Hija l-emblema tal-Epifanija, l-istilla gwida li twasslek għal għand il-Mulej. L-Ark ukoll jista' jitqies bħala passaġġ li mid-dinja mgħaġġla u kkumplikata jgħaddik lejn l-għar sempliċi li jurina l-Madonna tippreżentalna lill-Bambin f'dirgħajha. Il-Festa ta' Marija Bambina - Il-Mellieħa - 2019 L-istilla wkoll hija s-simbolu ta' Kristu. 'Jien, Ġesu, bgħatt l-anġlu tiegħi ħalli jixhdilkom dawn il- ħwejjeġ dwar il-knejjes. Jiena r-Rimja tal-familja ta' David, il-Kewkba tiddi ta' filgħodu' (Apk:22:16). 'Qiegħed naraha, imma mhux għalissa; inħares lejha, imma mhux fil-qrib. Għad titla' kewkba minn Ġakobb… u jqum xettru minn Iżrael.' Ave Maris Stella- Tifħir Stillatal-Baħaru Stella Matutina — Stilla tas-Sebħ huma żewġ titli li nagħtu lil Marija b'qima u tifħir. 'U deher sinjal kbir fis-sema: Mara, liebsa x-xemx, bil-qamar taħt riġlejha, u b'kuruna ta' tnax-il kewkba fuq rasha' (Apk:12:1). Għalhekk nistgħu ngħidu li l-istilla wkoll qed tirrappreżenta lil Ommna Marija kif inhi meqjuma ġewwa s-Santwarju tagħha fil-Mellieħa. Stilla simili fid-disinn li wara ġiet addottata fl-arma tar-raħal tal-Mellieħa. L-Aħħar Vjaġġ tal-Pellegrin Perċ aħna bħala Nsara nafu li kulma jseħħ fuq din l-art kollox jgħaddi, għax kif naqraw u nisimgħu fit-Testment il-Ġdid 'Imma aħna pajżani tas-sema' (Fil:3:20), is-sema pajjiżna u din l-art hija biss passaġġ. Il-mixja kontinwa tagħna fuq din l-art hija pellegrinaġġ kontinwu li xi darba jwassalna lejn l-art imwiegħda, il-ġenna. Dak ikun l-aħħar vjaġġ tagħna u hawnhekk wieħed ma jistax ma jiftakarx fil-kliem sabiħ u mimli tama tal-antifona li tingħad waqt quddiesa ta' funeral li tgħid 'Ħa jwassluk l-Anġli fis-sema: ħa jilqgħuk hemmhekk il-martri, u jdaħħluk fil-belt qaddisa ta' Ġerusalemm'. ' J. Muscat, 'L-Istorja tal-Mellieħa Dati Storiċi' Ħannieqa Kotba Melleħin. Kunsill Lokali. O Vella, Dawl Ġdid fuq Vassalli.' L-Għaqda tal-Malti (Università) u l-Istitut tal-Lingwistika. 8 Triq l-Għoljiet